gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7509, del 21-04-2015 (2015/3390)

RESOLUCIÓ de 2 d'abril de 2015, de la Conselleria d'Hisenda i Administració Pública, per la qual autoritza una transferència de crèdit entre capítols i subprogrames de la Conselleria de Sanitat, ambdós dins del mateix programa, 412.2, Assistència Sanitària, per import de 43.694.441 euros. Expedient número 10.006/15-032.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3390


Data del document
:   02-04-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 2 d'abril de 2015, de la Conselleria d'Hisenda i Administració Pública, per la qual autoritza una transferència de crèdit entre capítols i subprogrames de la Conselleria de Sanitat, ambdós dins del mateix programa, 412.2, Assistència Sanitària, per import de 17.442.851 euros. Expedient número 10.006/15-032. [2015/3390]  
El pressupost del programa 412.2, subprograma 412.25, Servicis Generals de la Secretaria Autonòmica de Sanitat, inclou un previsió de 5.000.000 euros en el capítol 3, Gastos financers. Com que este import resulta insuficient per a afrontar obligacions de pagament en concepte d'interessos de demora, la Conselleria de Sanitat proposa incrementar-lo en 96.727.781 euros, per mitjà de la transferència de disponibilitats del capítol 2 del subprograma 412.22, Assistència Sanitària.  
  
Per tant, i segons els articles 18 i 20 de la Llei 8/2014, de Pressupostos de la Generalitat per a l'exercici 2015, esta Conselleria d'Hisenda i Administració Pública adopta la resolució següent resolució:  
  
  
Primer  
S'autoritza la minoració de crèdit en l'aplicació pressupostària 16.24.88.598.81.2 per import de 56.950.850 euros.  
  
Segon  
S'autoritza un augment de crèdit en l'aplicació 23.32.11.207.02.6 per import de 35.691.106 euros.  
  
València, 2 d'abril de 2015.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7668, del 30-11-2015 (2015/9221)

Informació pública de la sentència dictada en el procediment ordinari número 61/2013.
-------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9221


Data del document
:   11-11-2015

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * producte miner
    * explotació minera
    * terres i pedres
    * recurs mineral
    * indústria minera
    * procediment administratiu
    * formalitat administrativa
    * legislació
    * execució de sentència
    * protecció del medi ambient

Informació pública de la sentència dictada en el procediment ordinari número 61/2013. [2015/9221]  
María Dolores Riquelme Cortado, lletrada de l'Administració de Justícia, de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari amb el número 1/000061/2013-S, interposat pel Col·legi Oficial d'Enginyers de Mines de Llevant contra el Decret 23/2013, de 25 de gener, publicat en el Diari Oficial de la Comunitat Valenciana número 6954, de 30 de gener de 2013, del Consell, sobre mesures d'agilització i simplificació administrativa de procediments en matèria de mineria ha recaigut una resolució, en data 23 d'octubre de 2015, dictada per aquesta secció, la part dispositiva de la qual és, literalment, com segueix:  
  
«Dispositiva  
Estimem el recurs contenciós administratiu número 61/2013, promogut pel procurador José Luis Medina Gil, en nom i representació del Col·legi Oficial d'Enginyers de Mines de Llevant, contra la Resolució del Consell de la Generalitat Valenciana, 23/2013, de 25 de gener (DOCV 6954), per la qual s'estableixen mesures per a l'agilització i simplificació administrativa de procediments en matèria de mineria els articles 2 i 4.1, articles 4.3.a, 4.4, 5.1 i DT 2a de la qual, en els termes exposats, anul·lem per ser contraris a dret.  
Tot això sense imposició de les costes causades.»  
  
Cosa que es fa pública als efectes preceptuats en l'article 72.2 en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 11 de novembre de 2015.- La lletrada de l'Administració de Justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 7629, del 05-10-2015 (2015/8005)

Informació pública de la pèrdua de la carta de pagament número 461998M584.
--------------------------------------------------------------------------

### Dades del document

Número de DOGV
:   7629

Data del DOGV
:   05-10-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8005


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 461998M584. [2015/8005]  
A causa de la pèrdua de l'original de les cartes de pagament de les fiances núm. 350692D356, per import de 1.910,38 euros, a nom d'Lequeux Espanola SL, E5874305Y, a favor de Sanitat.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la tresoreria dels serveis territorials de la Conselleria d'Hisenda i Model Econòmic a València. Les fiances es tornaran al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
  
  
València, 21 de septembre de 2015.- La directora territorial (per vacant, la secretaria territorial): Julia Cuello Espuña..
Diari Oficial de la Generalitat Valenciana


Sumari del DOGV 7506, del 16-04-2015 (2015/3277)

Notificació d'acord d'iniciació. Expedient sancionador número D-457/2014.
-------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3277


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-457/2014. [2015/3277]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que, després d'haver-se intentat la notificació a l'últim domicili conegut, no s'ha pogut practicar.  
  
  
Expedient número: D-457/2014  
Entitat o persona interessada: María Antonia Fernández Otero.  
Últim domicili conegut: carrer Joan Miró, número 3, 4t, 03188 Elx (Alacant).  
Assumpte: acord d'iniciació de l'expedient sancionador dictat pel director territorial el 3 de febrer de 2015.  
  
L'expedient està en el Negociat de Sancions i Recursos de la Conselleria d'Infraestructures, Territori i Medi Ambient, al carrer de Churruca, número 29, 03152 Alacant, on ha de comparéixer per a conéixer el contingut íntegre de l'acte, en el termini de 10 dies hàbils, comptadors des de l'endemà de la publicació d'este anunci en el Diari Oficial de la Comunitat Valenciana.   
Si transcorre el termini esmentat i no ha comparegut, la notificació s'entendrà produïda amb caràcter general des de l'endemà del venciment del termini assenyalat per a comparéixer.  
S'informa la persona interessada que té el dret d'aportar les alegacions que estime convenients en la seua defensa o, si és el cas, d'interposar-hi un recurs, dins del termini legalment establit. Si transcorre el termini i no n'ha fet ús, es dictarà la resolució que corresponga.  
  
  
Alacant, 23 de març de 2015.- El director territorial d'Alacant: Francisco Javier Sogorb Guerra.
Diari Oficial de la Generalitat Valenciana


Sumari del DOGV 7680, del 17-12-2015 (2015/9671)

Informació pública de la sentència dictada en el procediment ordinari número 135/2013.
--------------------------------------------------------------------------------------

### Dades del document

Número de DOGV
:   7680

Data del DOGV
:   17-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9671


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * infraestructura de transports
    * xarxa de carreteres
    * planificació de transports
    * legislació

Informació pública de la sentència dictada en el procediment ordinari número 135/2013. [2015/9671]  
María Dolores Riquelme Cortado, lletrada de l'Administració de Justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, fa saber que en el procediment ordinari amb el número 1/000135/2013-S, interposat per l'Ajuntament de Benidorm contra el Decret 49/2013, de data 12 d'abril de 2013, del Consell, pel qual s'aprova el Catàleg del sistema viari de la Comunitat Valenciana, publicat en el Diari Oficial de la Comunitat Valenciana 7003, de 15 d'abril de 2013, pàgines 9923 a 9990, aquesta secció ha dictat la resolució, la part dispositiva de la qual, literalment, és com segueix:  
  
«Dispositiva  
Estimem parcialment el recurs contenciós administratiu número 135/2013, interposat per l'Ajuntament de Benidorm contra el Decret 49/2013, de data 12 d'abril de 2013, del Consell, pel qual es va aprovar el Catàleg del sistema viari de la Comunitat Valenciana, publicat en el Diari Oficial de la Comunitat Valenciana 7003, de 15 d'abril de 2013, amb els pronunciaments següents:  
1. Desestimem la pretensió de nul·litat del Decret 49/2013, del Consell, de data 12 d'abril de 2013, pel qual es va aprovar el Catàleg del sistema viari de la Comunitat Valenciana, i de la DT única.  
2. Estimem la pretensió ?més subsidiària- i declarem no conforme segons dret la inclusió en l'annex II de la cessió del vial 7673, accessos Terra Mítica, i, en conseqüència, anul·lem aquesta cessió.  
3. No és procedent el pronunciament a costes.»  
  
Cosa es fa pública a l'efecte preceptuat en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de novembre de 2015.- La lletrada de l'Administració de Justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 7468, del 18-02-2015 (2015/1310)

Notificació de la sentència dictada en el procediment ordinari número 220/2012.
-------------------------------------------------------------------------------

### Dades del document

Número de DOGV
:   7468

Data del DOGV
:   18-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1310


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment ordinari número 220/2012. [2015/1310]  
En este procediment ordinari 220/2012, seguit a instàncies de Banque PSA Finance Holding contra María Isabel Álava Pinargote, s'ha dictat sentència literalment, és com seguix:  
  
«Dispositiva  
Estime íntegrament la demanda interposada per Banque PSA Finance Holding contra Isabel Álava Pinargote, la condemne a pagar a l'actora la quantitat de 13.526,15 euros, més els interessos consignats en el fonament de dret segon d'esta resolució, així com les costes d'este procediment.  
  
Incloeu esta resolució en el llibre de sentències i deixeu-ne un testimoniatge en les actuacions. Notifiqueu-la a les parts i feu-los saber que no és ferma i que es pot interposar recurs d'apel·lació, a resoldre per l'Audiència Provincial de València, el qual s'interposarà davant d'este jutjat en el termini de 20 dies seguint els tràmits que establixen els articles 458 i següents de la Llei d'Enjudiciament Civil vigent.  
  
Així, esta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la magistrada jutgessa que la subscriu el dia de hui. En done fe».  
  
I atés que la persona demandada, María Isabel Álava Pinargote, es troba en parador desconegut, s'expedix este edicte a fi que li valga de notificació en forma.  
  
Gandia, 9 de juliol de 2014.- La secretària judicial: Laura Maria Alonso Ramos.
Diari Oficial de la Generalitat Valenciana


Sumari del DOGV 7664, del 24-11-2015 (2015/9387)

Informació pública de la declaració d'interés comunitari per a una atribució d'ús i aprofitament en òl no urbanitzable, relativa a una activitat d'allotjament turístic, saló de banquets i habitatge, al terme municipal de Vila-real, ubicada en polígon 42, parcel·la 197. Expedient número 2015/0148.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7664

Data del DOGV
:   24-11-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/9387


Data del document
:   19-10-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Vila-real
    * pla d'urbanisme

Informació pública de la declaració d'interés comunitari per a una atribució d'ús i aprofitament en òl no urbanitzable, relativa a una activitat d'allotjament turístic, saló de banquets i habitatge, al terme municipal de Vila-real, ubicada en polígon 42, parcel·la 197. Expedient número 2015/0148.  
 [2015/9387]  
Antonino Barcos Díaz, en representació de la mercantil Emana Gastronomía Levante, SL, ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una activitat d'allotjament turístic, saló de banquets i habitatge (expedient 2015/0148), al terme municipal de Vila-real, ubicada en el polígon 42, parcel·la 197.  
De conformitat amb allò que disposa l'article 206.4.a) de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana, en què els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, avinguda del Mar, número 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 19 d'octubre de 2015.- El director general d'Ordenació del Territori, Urbanisme i Paisatge: J. Lluis Ferrando i Calatayud.
Diari Oficial de la Generalitat Valenciana


Sumari del DOGV 7634, del 13-10-2015 (2015/8063)

Notificació de la sentència dictada en el procediment de divorci contenciós número 29/2014.
-------------------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8063


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de divorci contenciós número 29/2014. [2015/8063]  
Procediment: divorci contenciós 000029/2014.  
Demandant: Antonio García Muntés.  
Procuradora: Cristina Borrás Boldova.   
Demandada: Carmen Alcaraz Alvero.   
Carrer: Vila i Honor de Corbera, núm. 41, pta. 1, Sueca.  
Procurador: -   
Juan Ferrando Ábalos, secretari del Jutjat de Primera Instància i Instrucció número 3 de Quart de Poblet, faig saber que en aquest jutjat del meu càrrec se segueixen actuacions de [...] a instància de la procuradora Cristina Borrás Boldova, en nom i representació d'Antonio García Muntés, contra Carmen Alcaraz Alvero, en les quals s'ha dictat sentència, de data 30 de setembre de 2015, i s'hi pot interposar un recurs d'apel·lació en el termini de 20 dies. El text complet de la sentència es troba a disposició del demandat en aquest jutjat.  
  
I perquè servisca de notificació de la sentència dictada en les actuacions indicades a la demandada, Carmen Alcaraz Alvero, en parador ignorat, expedisc aquest edicte.  
  
Quart de Poblet, 1 d'octubre de 2015.- El secretari judicial: Juan Ferrando Ábalos.
Diari Oficial de la Generalitat Valenciana


Sumari del DOGV 7623, del 25-09-2015 (2015/7841)

RESOLUCIÓ de 18 de setembre de 2015, de la Direcció General de Recursos Humans i Econòmics, per la qual els interessats són citats en el procediment administratiu de referència per a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/7841


Data del document
:   18-09-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 18 de setembre de 2015, de la Direcció General de Recursos Humans i Econòmics, per la qual els interessats són citats en el procediment administratiu de referència per a comparéixer en la via jurisdiccional. [2015/7841]  
El Jutjat Contenciós Administratiu de València número 7 ha reclamat a aquesta unitat administrativa l'expedient referit al procediment següent:  
  
Referència tribunal: procediment abreujat número 000372/2015.  
Recurrent: Emilio José Picazo Morcillo.  
Interessats: pluralitat no determinada de participants en el concurs oposició per a la provisió de vacants de fisioterapeuta d'institucions sanitàries de la Conselleria de Sanitat, convocat per Resolució de 24 de març de 2011, del director general de Recursos Humans.  
  
Descripció: recurs contenciós administratiu interposat contra la resolució del director general de Recursos Humans de la Sanitat; desestimatòria de les pretensions del demandant de ser nomenat com a aspirant aprovat en el concurs oposició mencionat, per no haver pres possessió de la plaça adjudicada alguns dels aspirants nomenats en aquell.  
  
  
D'acord amb el que preveu l'article 49 de la Llei 29/1998, de 13 de juliol, de la Jurisdicció Contenciosa Administrativa, hom cita a comparéixer les persones interessades en el procediment descrit, a fi que puguen ser en les actuacions i personar-se en la via jurisdiccional en el termini de nou dies. Això no obstant, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de l'acte objecte de recurs.  
  
València, 18 de setembre de 2015.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 7502, del 10-04-2015 (2015/3071)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número AL072 denominada Sierra y Lomas, situada al terme municipal d'Albatera i pertanyent a l'Ajuntament d'Albatera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3071


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número AL072 denominada Sierra y Lomas, situada al terme municipal d'Albatera i pertanyent a l'Ajuntament d'Albatera. [2015/3071]  
Es tramita en la Direcció Territorial d'Alacant, a sol·licitud de Cooperativa Eléctrica Benéfica Albaterense, Coop. V., l'expedient EQT-E-308-15, de concessió d'ús privatiu del domini públic forestal per a l'ocupació de terrenys a la forest d'utilitat pública número AL072 de la província d'Alacant denominada Sierra y Lomas, situada al terme municipal d'Albatera i pertanyent a l'Ajuntament d'Albatera.  
  
L'objecte de l'ocupació és el pas de la línia aèria rural en mitjana tensió CT Las Violantas, CT Camino del Yeso, al terme municipal d'Albatera.  
Este expedient se sotmet a informació pública complint el que establix la Llei 43/2003, de 21 de novembre, de Forests, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cosa que es fa pública perquè se'n prenga coneixement, i es fixa el termini d'un mes, a partir de la publicació d'este anunci en el Diari Oficial de la Comunitat Valenciana, perquè les persones interessades puguen examinar l'expedient a les oficines de la Direcció Territorial (c/ Churruca, 29, Alacant, en horari de 09.00 a 14.30 hores, de dilluns a divendres), així com presentar al·legacions.  
  
Alacant, 9 de març de 2015.- El director territorial: Francisco Javier Sogorb Guerra.